alexandrainst/scandi-wiki huggingface dataset:
Holme

Ein holme eller holm er eit lite stykke land med vatn på alle kantar. Holmar er mindre enn øyar, har vanlegvis ikkje dyrkbar jord og er ikkje busette. Berg som berre såvidt stikk opp av havet og ikkje har særleg vegetasjon, vert kalla skjer. Holmar finst både i sjøen og i innsjøar.

Sjølv om holmar vanlegvis ikkje har busetnad, har nokre av dei vorte brukte som beiteområde eller i samband med fiske. På mange holmar er det difor bygd naust, bryggjer, gjerde eller liknande strukturar.

Øyar

da:Holm (ø)
de:Holm (Insel)
en:Holm (island)
no:Holme (geografi)
sv:Holme
Novosibirsk oblast

Novosibirsk oblast, (russisk Новосибирская область) er ein provins i Russland og eit av føderasjonssubjekta i den russiske føderasjonen. Hovudstaden er Novosibirsk, arealet er 178 200 km² og innbyggjartalet er 2 665 900 (2010). Provinsen grensar til Kasakhstan i sør.

Demografi 
Den einaste store byen er Novosibirsk (1 473 800 ibuarar).

Det store fleirtalet av folket er etniske russarar. Ved folketeljinga i 2002 var den etniske samansetjinga:
 Russarar: 88,7 %
 Tyskarar: 1,2 %

Fotnotar

Bakgrunnsstoff 
 Novosibirsk oblast sine nettsider  på russisk.
 Artikkel frå NUPI på engelsk.

Russiske føderasjonssubjekt
Jakobinar

Ein jakobinar var ein medlem av den såkalla jakobinarklubben under den franske revolusjonen. Dei var yttarleggåande borgarlege revolusjonære, men samtidig skeptiske til innverknaden frå dei meir småborgarlege og folkelege sansculottane (dei utan knebukser, det vil seie med folkelege langbukser). Den mest kjende jakobinaren er Maximilien Robespierre, som styrte landet under den perioden som har vorte kalla skrekkveldet (La Terreur), 1793-1794.

Fransk historie
Den franske revolusjonen
Moskva oblast

Moskva oblast, (russisk Московская область) er ein provins i Russland og eit av føderasjonssubjekta i den russiske føderasjonen. Administrasjonssenteret er i byen Moskva, sjølv om byen ikkje sjølv er ein del av provinsen Moskva oblast. Arealet er 45 800 km² og innbyggjartalet er 7 095 000 (2010).

Demografi 
Det finst mange byar med over 100 000 ibuarar i Moskva oblast. Dei største er Balasjikha (215 500 ibuarar), Khimki (207 400), Podolsk (188 000 ibuarar), Koroljov (183 400) Mytisjtsji (173 200), Ljubertsy (172 500) og Elektrostal (155 200).

Som sentrum for eit multietnisk imperium i fleire hundre år har Moskva-regionen tiltrekt seg innflyttarar frå heile den tidlegare Sovjetunionen. Ved folketeljinga i 2010 var det tolv folkegrupper som det fanst fleire enn 10 000 av i Moskva oblast. Det store fleirtalet, 87,4 % av folkesetnaden, var likevel etniske russarar. Den største minoritetsgruppa var ukrainarar, som utgjorde 1,7 % av folket. Ingen andre folkegrupper utgjorde meir enn 1 % av folketalet.

Fotnotar

Bakgrunnsstoff 

 Moskva oblast sine nettsider på russisk.
 Artikkel frå NUPI på engelsk.

Russiske føderasjonssubjekt
Sørefjorden i Hyllestad

Sørefjorden er ein fjordarm av Åfjorden i Hyllestad kommune i Vestland. Han ligg på nordaustsida av Katlenova i nærleiken av sjølve tettstaden Hyllestad og har ei lengd på 2,5 km. 

Fjorden har innløp mellom Katleneset i sørvest og grenda Leirpollen. På andre sida av Katleneset startar Hyllestadfjorden, som går parallelt til Sørefjorden. Av gardsbruk langs fjorden finn ein Rønset, Berge og Sæsol. Fylkesveg 607 (tidlegare Riksveg 607) går langs botn og nordsida av fjorden.

Fjordar i Vestland
Geografi i Hyllestad
Hyllestadfjorden

Hyllestadfjorden er ein fjordarm til Åfjorden i Hyllestad kommune i Vestland. Fjorden har ei lengd på om lag 4 km og strekkjer seg søraustover og inn til sjølve Hyllestad. 

Fjorden har innløp mellom Lauvholmane i vest og Katlenest i aust. På andre sida av Katleneset byrjar Sørefjorden som går parallelt med Hyllestadfjorden. Heile fjorden ligg på sørsida av Katlenova, som skil dei to fjordane. Fv62 går på sørsida av fjorden.

Fjordar i Vestland
Geografi i Hyllestad
Fylkesveg 62 i Sogn og Fjordane

Sjå òg fylkesveg 62 (fleirtyding).

Fylkesveg 62 i Sogn og Fjordane går mellom Rysjedalsvika og Hovlandsvåg, og mellom Hyllestad og Risnes i Hyllestad kommune.

Trasear: Rysjedalsvika – Hovlandsvåg (4,0 km), Hyllestad – Risnes (8,4 km)

Kommunar og knutepunkt

 Rysjedalsvika
Endepunkt Hovlandsvåg

 Hyllestad
Endepunkt Risnes

Bakgrunnsstoff

 062
Vegar i Hyllestad
Vilnesfjorden

Vilnesfjorden er den ytre delen av Dalsfjorden  i Sunnfjord i Vestland fylke i kommunane Fjaler og Askvoll. Han er ei fortsetjing av Buefjorden og strekkjer seg om lag 15 km austover. 

Fjorden har innløp ved øya Lammetu i sør og Ørnetuva ved grenda Vilnes, som fjorden er kalla opp etter, i nord. Grenda Grytøyra ligg på sørsida av fjorden ved Furnes og den 2 km lang Furevågen. Litt lenger inn i fjorden ligg neset Kysneset med bukta Gjølangen på austsida. Inst i Gjølangen ligg grenda Gjølanger. 

Den ytste delen av fjorden ligg på sørsida av Atløy. Mellom Atløy og fastlandet ligg Granesundet som strekkjer seg nord til Stongfjorden. På vestsida av Granesundet ligg Askvika ved tettstaden og kommunesenteret Askvoll. Frå Askvoll går det tre ferjesamband. Eitt til Fure på sørsida av Vilnesfjorden, eitt til Atløy og eitt til Værlandet. I tillegg går det ferje frå Fure til både Atløy og Værlandet. Ved Ytre Åsnes endar Vilnesfjorden og Dalsfjorden held fram vidare innover i landet.

Geografi i Fjaler
Geografi i Askvoll
Fjordar i Vestland
Fylkesveg 57

Sjå òg Fylkesveg 57 (fleirtyding)
Fylkesveg 57 (Fv57) går mellom Espeland i Gaular kommune og Knarvik i Lindås kommune. Veglengda er 151,4 km, av dette 112,2 km i Sogn og Fjordane og 39,2 km i Hordaland.

Før 1. januar 2010 var vegen riksveg, etter at forvaltingsreformen trod i kraft har han status som fylkesveg.

Kommunar og knutepunkt

Espeland
  frå Bringeland til  (1,4 km)
  frå Hjelmeland til Osen bru (6,5 km)
  frå Eidevik til Laukeland (12,2 km)
  Osen bru
  Osen bru
  Båteviktunnelen (67 m)

  Nishammartunnelene III, II og I (150, 163 og 136 m)
 Arm Dale (0,3 km)
  Dale →  ferje til Hyllset i Askvoll
  frå Håland til Tømmerbakke (8,1 km)
  Flekke
  Heggeviktunnelen (179 m)
  Lutefura tunnel (186 m)
  Harefosstunnelen (146 m)
  frå Myrvang til Bjordal (2,9 km)
  frå Nautsundet til  Lia i Høyanger

  frå Eidsvik til  Birkeland (3,3 km)
  frå Løland bru til  Lavik i Høyanger
  Staurdal, felles trasé til Fossbrua
  Foss bru
  Fossbrua
  frå Rysjedalsvika til Hovlandsvåg
  Ferje Rysjedalsvika-Rutledal (20-30 min., 7-8 turar/dag)

 til Rutledal
   Ferje frå Rutledal til Krakhella i Solund
  frå Rutledal til  Instefjord 
 Kommunal veg frå Rutledal til Dingja via Brosvik og Sygnefest (16,2 km)
  frå Nordgulen til Eivindvik (10,9 km) og Dingja
 Haveland
  Nesetunnelen (44 m)
  Leversundbrua (152 m)
  frå Leversund til  Takle (16,5 km)
  Undaltunnelen (590 m)
  Lundtunnelen (147 m)
 Kommunal veg frå Dalsøyra til Dale
  frå Eidsbotn til Sellevåg
  Steine
 Kommunal veg til Halsvik
  frå Sløvåg til Byrknes
  Ferje frå Sløvåg (artikkel om ferjesambandet)

til Leirvåg (20-30 min, 13-28 turar/dag)
  Fonnes
  Mongstad

  frå Lauvås til  Lindås kyrkje
  Lindås
  frå Lindås sør til Fonnebust kai
  Haukås
  Lyngfjelltunnelen (966 m)
  frå Vågseidet til Sævråsvåg kai
  frå Vågseidet til  Lindås 
  frå Konglevoll til Furuberget
  Hundvintunnelen (146 m)
  Furuberget
  Furubergtunnelen (303 m)
  Vatnetunnelen (106 m)
  frå Seim til  Vollum

  Herlandstunnelen (280 m)
  Espelandstunnelen (830 m)
 Herland
  Isdalstø
  frå Knarvik til Knarvik kai (0,8 km)
  Knarvik

Bakgrunnsstoff 

 Ferjeruter Rysjedalsvika - Rutledal - Krakhella
 Ferjeruter Krakhella - Rutledal - Rysjedalsvika
 Ferjeruter Sløvåg - Skipavik - Leirvåg 

Primære fylkesvegar
Fylkesvegar i Sogn og Fjordane
Fylkesvegar i Hordaland
Ferjesamband i Vestland
Vegar i Sunnfjord
Vegar i Fjaler
Vegar i Hyllestad
Vegar i Gulen
Vegar i Austrheim
Vegar i Alver
Flekkefjorden

Flekkefjorden er ein fjordarm av Dalsfjorden i Fjaler kommune i Sunnfjord i Vestland fylke. Han strekkjer seg 7 km sørover til Flekke, som han er kalla opp etter. 

Fjorden har innløp i nord mellom Hegreneset i aust og Leitaneset i vest. Litt inn i fjorden ligg bygda Haugland på austsida, nokre kilometer nord for Flekke. Etter Flekke held fjorden fram sørover til Trollevika og eit smalt sund inn til Flosjøen. Sundet mellom Trollevika og Flosjøen er berre 25 meter breitt og har sterk tidvasstraum. 

Riksveg 607 går langs vestsida av fjorden, over fjorden ved det smale sundet og inn til Flekke.

Bakgrunnsstoff 

Fjordar i Vestland
Geografi i Fjaler
Aldefjorden

Aldefjorden er ein 11 km lang fjord i Askvoll kommune i Vestland mellom Værlandet i vest og Atløy i aust. Fjorden ligg like nord for innløpet til Vilnesfjorden, den ytste delen av Dalsfjorden. Fjorden er kalla opp etter øya Alden, som ligg nordvest for Værlandet. Ei anna øy på nordsida av fjorden, mellom Alden og Atløy, er Tvibyrge. På sørsida ligg det ei rekkje holmar og øyar kalla Kvitingane og Raudøy. Midt i fjorden ligg Senholmskjera. 

Det går ferjesamband langs fjorden frå tettstaden Askvoll og Fure.

Fjordar i Vestland
Geografi i Askvoll
Stongfjorden

Stongfjorden er ein fjord i Askvoll kommune i Vestland fylke med ei lengd på 9 km. Han strekkjer seg nordaustover inn til Stongfjorden og har ein sidefjord kalla Eidsfjorden. 

Fjorden har innløp mellom Råneset på Stavenesodden i nord og Sanden i sør. Det ligg fleire gardar langs fjordsidene. På sørsida ligg Folvåg, Størdal og Stavsnes, og på nordsida ligg Mjåset, Stubseid, Yndestad og Stong. 

Fylkesveg 363 går på nordsida av fjorden, medan Fylkesveg 609 går på sørsida frå austsida av Eidsfjorden.

Fjordar i Vestland
Geografi i Askvoll
Fylkesveg 609

Sjå òg Fylkesveg 609 (fleirtyding)
Fylkesveg 609 (Fv609) går mellom Førde og Dale i Fjaler. Vegen (bortsett frå ferjestrekninga) er 67 km lang.

Fra Eikenes går ein uferdig veg austover mot Otterstein. Vegen vart bygd på 1970-talet, etter at Stortinget hadde vedteke å bygge bru over Dalsfjorden mellom Otterstein og Nishammar. Vegbygginga vart derimot stoppa i 1979. (Sjå Dalsfjordbrua.)

Før 1. januar 2010 var vegen riksveg, etter at forvaltingsreformen trod i kraft har han status som fylkesveg.

Kommunar og knutepunkt

Førde
 Kvernbergtunnelen (779 m)
 frå Ulltang til Kråkenes (7,1 km)
 Nordheitunnelen (414 m)
 frå Trollhaugen til Fauske (0,6 km)

 frå Ulveskaret til Kvammen (0,6 km)
 Skorvetunnelen (484 m)
 frå Skorven til Skjerlid
 Håkleivtunnelen (140 m)
 frå Stongfjorden til Holevik (12,7 km)
 Lynghogtunnelen (20 m)
 Stigabergtunnelen (50 m)
 Ringstad
 frå Holmedal til  Straumsbru (8,0 km)
Starta, ikkje fullført veg frå Eikenes på nordsida av Dalsfjorden, sjå Dalsfjordbrua
 Ferje frå Eikenes

til  Dale (25 min., ca. 9 turar/dag)

Bakgrunnsstoff 

Ferjeruter Eikenes - Dale
Ferjeruter Dale - Eikenes

Primære fylkesvegar
Fylkesvegar i Sogn og Fjordane
Ferjesamband i Vestland
Vegar i Sunnfjord
Vegar i Askvoll
Vegar i Fjaler
Skjer

Eit skjer er ein bergrygg som stikk opp av vassflata. Ved flo sjø kan eit skjer gå under vatn. Eit skjer har ikkje landleg vegetasjon, berre stein. Lekamar som stikk opp av sjøen og som er store nok til at det kan veksa tre og buskar på dei, kallar ein holmar eller øyar. Eit skjer som sjeldan eller aldri bryt vassflata vert kalla eit undervasskjer eller ei flu.

Ein skjergard er ei samling av skjer, holmar og små øyar.

Sjå òg 
 Klippe
 Rev

Øyar
Eidsfjorden i Askvoll

Eidsfjorden er ein fjordarm av Stongfjorden i Askvoll kommune i Vestland fylke. Fjorden strekkjer seg 3,5 km sørover. 

Eidsfjorden har innløp mellom Holmen ved garden Halsane på vestsida og Korsneset på austsida. I botn av fjorden ligg Eidsvika og garden Nordeidet. Frå her er det berre 500 meter over eidet til Kylleren, ein liten poll på nordsida av Dalsfjorden. 

Riksveg 609 går langs austsida av fjorden. Sidene av fjorden er forholdsvis bratte og høge. Vestsida er om lag 400 meter høg, mens Langeberget på austsida stig til over 600 meter over havet.

Fjordar i Vestland
Geografi i Askvoll
Saint-Pierre-et-Miquelon

Saint-Pierre-et-Miquelon er eit fransk oversjøisk område i Nord-Atlanterhavet, om lag 25 kilometer sør for Newfoundland. Området består av dei to øyane Saint-Pierre og Miquelon. Arealet er 242 km² og folketalet 6125 (2006). Namnet Isle Sainct Pierre vart gitt av oppdagaren Jacques Cartier i juni 1536.

Øygrupper i Atlanterhavet
Usjølvstendige område
Franske oversjøiske territorium
Stavfjorden

Stavfjorden er namnet på to fjordar i Noreg:

 Stavfjorden i Steigen er ein fjordarm av Vinkfjorden i Steigen kommune i Nordland. 
 Stavfjorden i Sogn og Fjordane er ein fjord mellom kommunane Flora og Askvoll i Sunnfjord. 

Fjordar i Noreg
Wen Jiabao

Wen Jiabao () er ein kinesisk politikar. Han var statsminister i folkerepublikken Kina frå mars 2003 til mars 2013. 

Wen Jiabao er fødd i Tianjin. Han har vore med i Kinas Kommunistiske Parti sidan april 1965. Han studerte geologi i Beijing.

Kinesiske statsministrar
Folk frå Tianjin
Stavfjorden i Sogn og Fjordane

Stavfjorden er ein fjord langs grensa mellom kommunane Askvoll og Kinn i Vestland. Han ligg ytst i havgapet og strekkjer seg 18 km austover til starten av Førdefjorden. Fjorden ligg på sørsida av øya Askrova og Svanøy i Brulandet, medan Stavenesodden ligg på sørsida. Sør for Stavenesodden ligg Stongfjorden, medan Brufjorden ligg nord for Brulandet. 

Av busetnader på sørsida finn ein bruka Stavestranda og Vågane, eit godt stykke inn i fjorden. Her går òg Rv609 langs fjorden. Ved Flokeneset endar Stavfjorden og Førdefjorden held fram 37 km austover i landet.

Fjordar i Vestland
Geografi i Askvoll
Fjordar i Kinn
Voltaire

Voltaire, eigentleg François-Marie Arouet, () var ein fransk forfattar, dramatikar og samfunnskritikar.

Han vart fødd i Paris som son av notaren François Arouet og Marie-Marguerite D'Aumard. Arouetfamilien var ein velståande kjøpmannsfamilie, og François var 5. barn i søskenflokken.

Voltaire var ein produktiv forfattar, som skreiv verk i nesten kvar einaste litterære form og sjanger. Han skreiv skodespel, poesi, romanar, essay, historiske og vitskapelege verk, meir enn 20 000 brev og meir enn 2000 bøker og pamflettar. 

Voltaire var ein av opplysningstida sine store filosofar, og ein stor forkjempar for ytringsfridom og menneskerettar. Han er tillagd den klassiske formuleringa av toleranseprinsippet: «Eg er heilt ueinig med deg, men vil kjempe inntil døden for din rett til å seie det du seier.» I dag veit ein at sitatet truleg er laga av Evelyn Beatrice Hall, sidan det har vore umogleg å finne dette sitatet i Voltaire sine verk. Det er truleg ein parafrase over eit uttrykk i eit brev han skreiv i februar 1770 til M. le Riche, der det heiter: «Eg avskyr det du skriv, men eg vil ofre livet for å gjere det mogleg for deg å halde fram med å skrive.»

Kjelde 
Bokmålswikipediaen.

Verk 

 Œdipe, drama, 1718 
 La Henriade, 1728 
 Histoire de Charles XII, roi de Suède, 1730 - norsk omsetjing 1943: Karl den tolvte
 Brutus, 1730 
 Zaïre, drama, 1732 
 Le temple du goût, 1733 
 Lettres anglaises ou Lettres philosophiques, 1734 - norsk omsetjing 1990: Filosofiske brev ISBN 82-03-16317-3
 Adélaïde du Guesclin, 1734 
 Mahomet, drama, 1736 
 Mondain, 1736 
 La Mort de César, drama, 1736
 Epître sur Newton, 1736 
 Traité de métaphysique, 1736 
 L’Enfant prodigue, 1736 
 Essai sur la nature du feu, 1738 
 Eléments de la philosophie de Newton, 1738 
 Zulime, 1740 
 Le fanatisme ou Mahomet le prophète, 1741 
 Mérope, 1743 
 Zadig (La Destinée), 1748 - norsk omsetjing 1861
 Le monde comme il va, 1748 
 Nanine, ou le Péjugé vaincu, 1749 
 Le Siècle de Louis XIV, 1751 
 Micromégas, 1752 
 Poème sur le désastre de Lisbonne, 1756 
 Essai sur les mœurs et l'esprit des Nations, 1756 
 Histoire des voyages de Scarmentado écrite par lui-même, 1756 
 Candide ou l'Optimisme, 1759 - norsk omsetjing 1930
 Tancrède, 1760 
 Histoire d'un bon bramin, 1761 
 La Pucelle d'Orléans, 1762 
 Traité sur la tolérance, à l'occasion de la mort de Jean Calas, 1763 - norsk omsetjing 2005: Traktat om toleransen ISBN 82-03-19018-9 
 Ce qui plait aux dames, 1764 
  Dictionnaire philosophique portatif , 1764 
 Jeannot et Colin, 1764 
 De l'horrible danger de la lecture, 1765 
 Petite digression, 1766 
 Le Philosophe ignorant, 1766 
 L'ingénu, 1767 
 La Princesse de Babylone, 1768 
 Canonisation de saint Cucufin, 1769 
 Questions sur l'Encyclopédie, 1770 
 Les lettres de Memmius, 1771 
 Il faut prendre un parti, 1772 
 Le Cri du Sang Innocent, 1775 
 De l’âme, 1776 
 Dialogues d’Euhémère, 1777 
 Correspondance avec Vauvenargues, 2006

Referansar

Bakgrunnsstoff 
 La Société Voltaire
 Verk av Voltaire - Project Gutenberg
 Komplett liste over skodespela til Voltaire

Bidragsytarar til Encyclopédie
Franske forfattarar
Franske filosofar
Høgtalardrivarprodusentar

Dette er ei liste over produsentar av høgtalardrivarar. Lista innkluderer berre produsentar av drivarar. For produsentar av ferdige høgtalarsystem sjå høgtalarprodusentar.

Audioteknologi
Audioutstyrprodusentar
Bibelbeltet

Bibelbeltet er eit kallenamn for regionar i fleire land der misjon og kristen bodskap står sterkt, mellom anna i Nederland, i USA og i dei områda av Skandinavia der den evangeliske protestantismen utgjer ein gjennomgripande del av kulturen. I USA svarer bibelbeltet til dei amerikanske sørstatane. I kolonitida blei det innført statskyrkje i regionen. Det skjedde i kolonitida, hovudsakleg med påverknad frå anglikanisme eller frå Den engelske kyrkja og presbyteriane i Den skotske kyrkja.

I Nederland 
I Nederland strekkjer bibelbeltet seg frå Zeeland i sørvest, gjennom Betuwe og Veluwe, til dei nordlege delane av Overijssel. Også Flevoland har blitt ein del av det nederlandske bibelbeltet. Dette området vart polderisert i perioden 1957-1986. Den ortodokse forma for reformert kristendom som tidlegare prega folkesetnaden ved IJsselmeer fekk snart feste også i dei nye områda - som etter kvart blei ein eigen provins (så seint som i 1986). Den historiske grunnen til det nederlandske bibelbeltet er at katolikkane forfølgde protestantane både under og etter Åttiårskrigen.

I Norden 

I Sverige finst det eit bibelbelte sør om innsjøen Vänern, ved Jönköping der særleg pinsekyrkjelydane står sterke. Dette bibelbeltet held fram i Bohuslän, eit område der frikyrkjene tradisjonelt er sterke. I Danmark er den pietistiske indremission særleg talrik i bibelområdet kring Ringkøbing Fjord i Vest-Jylland. I Noreg bruker ein nemninga om område med mykje folkeleg kristen tru. Det norske bibelbeltet strekkjer seg langs kysten frå Aust-Agder til Møre og Romsdal, eller Vestlandet og Sørlandet.

Referansar 

Kristendom
Brufjorden

Brufjorden er ein fjord i Kinn kommune i Vestland. Han ligg på nordsida av Brulandet og øyane Askrova og Svanøy. På sørsida av Brulandet ligg Stavfjordane. På nordsida av fjorden ligg Stavøy. 

Fjorden strekkjer seg frå Oddane, ei gruppe holmar, i nordvest og 11 km søraustover, der innløpet til Førdefjorden ligg. På fastlandet i aust ligg grenda Bru, som han er kalla opp etter. Fjorden ligg like sør for Florø på norsida av Vassreset som ligg nord for fjorden.

Fjordar i Kinn
Rekstafjorden

Rekstafjorden er ein fjord i Kinn kommune i Vestland ytst i havgapet, vest for Florø. Fjorden ligg på sørsida av øyane Kinn og Reksta, som han er kalla opp etter. Sør for fjorden ligg øya Askrova og Brufjorden. 

Fjorden har innløp i havgapet sør for Kinn og strekkjer seg 10 km austover til der Vassreset startar. Mellom Kinn og Reksta går Kinnasundet nord til Skorpefjorden på nordsida av desse øyane. Den austlege grensa til fjorden ligg mellom Søre Nekkøya og Store Stårøya.

Fjordar i Kinn
Thor Bjørklund

Thor Bjørklund () var ein norsk oppfinnar og møbelsnikkar frå Lillehammer. Han er mest kjend for å ha funne opp ostehøvelen.

Bjørklund irriterte seg over at han ikkje fekk så tynne skiver som han ville ha når han skar osten med kniv, og at osten blei øydelagd. Derfor begynte han å eksperimentere med ein snikkarhøvel i håp om å kunne lage noko liknande i eit format som passa på kjøkkenet. Han lykkast, og fekk 27. februar 1925 patent på reiskapen som i dag finst i dei fleste hushalda i Norden. I 1927 starta han firmaet Thor Bjørklund & Sønner, no Thor Bjørklund & Sønner AS. Firmaet produserer framleis ostehøvlar på Lillehammer.

Bakgrunnsstoff 
 Thor Bjørklund & Sønner AS

Bjørklund, Thor
Folk frå Lillehammer
Vassreset

Vassreset er ein fjord i Kinn kommune i Vestland på sørsida av byen Florø. Fjorden er ei fortsetjing av Rekstafjorden i vest og strekkjer seg 6 km austover til der Solheimsfjorden. 

Vassreset startar sør for Søre Nekkøya og nord for Store Stårøya. På sørsida ligg holmane Oddane, som markerer den nordlege grensa til Brufjorden. Den austlege grensa går mellom Verdesund og Florø lufthamn. Stundom vert Solheimsfjorden rekna som ein del av Vassreset, og inkludert denne fjorden vert lengda 13 km.

Fjordar i Kinn
Solheimsfjorden

Solheimsfjorden er ein fjord i Kinn kommune i Vestland som ligg på sørsida av Florø og Florølandet. Fjorden er ei fortsetjing av Vassreset, som fjorden stundom vert rekna som ein del av. Fjorden strekkjer seg 7 km austover til starten av Eikefjorden. På sørsida strekkjer Høydalsfjorden seg søraustover. 

Fjorden har innløp mellom Veidesund i sør og Florø lufthamn i nord. Mellom Florø og Gaddevåg, som er ein del av byen, ligg Gaddevågen på øya Brandsøya, som går nord til Botnafjorden på nordsida av Florø. På sørsida av Brandsøya ligg grenda Solheim, som fjorden er kalla opp etter. Mellom Brandsøya og halvøya Klaven går Brandøysundet nord til Klavfjorden. Tettstaden Brandsøy ligg ved Brandsøysundet.

På sørsida av fjorden ligg øyane Stavøy og Ålvora. Aust for Ålvora og sør for Brandøysundet ligg innløpet til Høydalsfjorden, medan Eikefjorden startar like aust for Brandøysundet.

Fjordar i Kinn
Høydalsfjorden

Høydalsfjorden er ein fjordarm av Solheimsfjorden i Kinn kommune i Vestland. Fjorden ligg like sør for Florø og strekkjer seg 13 km søraustover. 

Fjorden har to innløp, eitt mellom Ålvorsundet på vestsida av Ålvora og eit større innløp mellom Ålvora og Neståa. Like innanfor innløpet ligg dei to øyane Litle og store Timberøya og lenger inn i fjorden ligg Hjortøya. Sør for Litle Timberøya ligg Stongasundet mellom øya Stavøy og fastlandet. Sundet går sør til Brufjorden. 

Det ligg fleire bruk på nordsida av fjorden som Holmesund og Steinhovden. Sør for Hjortøya ligg Langeneset som strekkjer seg 2 km nordvestover i fjorden. Heilt inne på nordsida av neset ligg Høydal, som har gjeve namn til fjorden. Nord for Høydal smalnar fjorden inn og den siste 2,5 km inn til botn av fjorden vert kalla Osstrupen. 

Fv542 går langs sørsida av fjorden og kryssar Osstrupen. På nordsida av fjorden går Fv543.

Fjordar i Kinn
Eikefjorden

Eikefjorden er ein fjord i Kinn kommune i Vestland innanfor Florø. Fjorden er ei fortsetjing av Vassreset og Solheimsfjorden som ligg på sørsida av Florø og strekkjer seg om lag 16 km inn til Eikefjord. 

Fjorden har innløp mellom Mækjevika i nord og Neståa i sør. Fjorden vert smalare like etter innløpet og ved Leversundet er han om lag 300 meter brei. Fjorden går først austover før han svingar svakt søraustover og inn til Kvalvik. Her vert fjorden langt vidare og deler seg i to, ein del aust til Eikefjord og ein del vest til Botnavik. Lengst søraust i fjorden ligg grendene Orehola og Sunnarvik. 

Riksveg 5 går langs heile nordsida av fjorden mellom Eikefjord og Florø.

Fjordar i Kinn
Skorpefjorden

Skorpefjorden er ein fjord eller eit sund i Kinn kommune i Vestland som ligg vest for Florø mellom øyane Skorpa i nord og Kinn og Reksta i sør. Fjorden strekkjer seg om lag 10 km frå vest og innover mot Florø. 

Fjorden startar i vest mellom Kinn og Nærøya, like aust for Ytterøyane fyr, og endar opp mellom Nordre Nekkøya og Ånnøya i aust.

Fjordar i Kinn
Årebrotsfjorden

Årebrotsfjorden er ein fjord i Kinn kommune i Vestland på nordsida av Florø. Fjorden strekkjer seg 6,5 km frå vest til aust og held fram som Botnafjorden vidare austover. 

Fjorden startar i vest mellom Tollaksøya i nord og Ånnøya i sør. I aust endar fjorden mellom Naustholmen, like nord for Florø, og Skutelen. Fjorden er kalla opp etter Årebrotneset som ligg på nordsida av fjorden.

Fjordar i Kinn